**แผนการจัดการเรียนรู้ที่ 1 เรื่อง การใช้อุปกรณ์เทคโนโลยีเบื้องต้น**

**หน่วยการเรียนรู้ที่ 1 การใช้เทคโนโลยีเบื้องต้น ระยะเวลา 2 ชั่วโมง**

**กลุ่มสาระการเรียนรู้วิทยาศาสตร์ (เทคโนโลยีวิทยาการคำนวณ) ชั้นประถมศึกษาปีที่ 1**

**1. มาตรฐาน/ตัวชี้วัด**

**1.1 ตัวชี้วัด**

ว 4.2 ป. 1/4 ใช้เทคโนโลยีในการสร้าง จัดเก็บ เรียกใช้ข้อมูลตามวัตถุประสงค์

ว 4.2 ป. 1/5 ใช้เทคโนโลยีสารสนเทศอย่างปลอดภัย ปฏิบัติตามข้อตกลงในการใช้คอมพิวเตอร์ร่วมกัน ดูแลรักษาอุปกรณ์เบื้องต้น ใช้งานอย่างเหมาะสม

**2. จุดประสงค์การเรียนรู้** 1. อธิบายการใช้งานและการดูแลรักษาอุปกรณ์เทคโนโลยีเบื้องต้นได้ (K)

2. เปิด-ปิด อุปกรณ์เทคโนโลยีได้ (P)

3. ยกตัวอย่างการใช้งานและดูแลรักษาอุปกรณ์คอมพิวเตอร์ในชีวิตประจำวัน (A)

**3. สาระการเรียนรู้**

การใช้งานอุปกรณ์เทคโนโลยีเบื้องต้น เช่น การใช้เมาส์ คีย์บอร์ด จอสัมผัส การเปิด-ปิดอุปกรณ์เทคโนโลยี

ข้อปฏิบัติในการใช้งานและการดูแลรักษาอุปกรณ์ เช่น ไม่ขีดเขียนบนอุปกรณ์ ทำความสะอาด ใช้อุปกรณ์อย่างถูกวิธี

การใช้งานอย่างเหมาะสม เช่น จัดท่านั่งให้ถูกต้อง การพักสายตาเมื่อใช้อุปกรณ์เป็นเวลานาน ระมัดระวังอุบัติเหตุจากการใช้งาน

**4. สาระสำคัญ/ความคิดรวบยอด**

การใช้งานอุปกรณ์เทคโนโลยีเบื้องต้น เช่น การใช้เมาส์ คีย์บอร์ด จอสัมผัส ซีพียู การรู้จักหน้าที่ของอุปกรณ์ต่าง ๆ ทำให้เราสามารถใช้งานได้อย่างถูกต้อง เหมาะสมกับลักษณะของอุปกรณ์ การเปิด-ปิดอุปกรณ์เทคโนโลยีอย่างถูกต้อง ทำให้สามารถใช้งานอุปกรณ์เทคโนโลยีเหล่านี้ เพื่ออำนวยความสะดวก สร้างประโยชน์ในชีวิตประจำวันและการเรียนได้

**5. สมรรถนะสำคัญของผู้เรียนและคุณลักษณะอันพึงประสงค์**

|  |  |
| --- | --- |
| **สมรรถนะสำคัญของผู้เรียน** | **คุณลักษณะอันพึงประสงค์** |
| 1. ความสามารถในการสื่อสาร  2. ความสามารถในการคิด  1) ทักษะการสื่อสาร  2) ทักษะการทำงานร่วมกัน  3) ทักษะการสังเกต  4) ทักษะการนำความรู้ไปใช้  3. ความสามารถในการแก้ปัญหา  4. ความสามารถในการใช้ทักษะชีวิต  5. ความสามารถในการใช้เทคโนโลยี | 1. มีวินัย  2. ใฝ่เรียนรู้  3. มุ่งมั่นในการทำงาน |

**6. กิจกรรมการเรียนรู้**

🕮 **แนวคิด/รูปแบบการสอน/วิธีการสอน/เทคนิค : กระบวนการปฏิบัติ**

**ชั่วโมงที่ 1**

ขั้นนำ (15 นาที)

1.นักเรียนทำแบบทดสอบก่อนเรียน 10 ข้อ 3 ตัวเลือก เวลา 10 นาที

2. นักเรียนตอบคำถามกระตุ้นความคิดว่า นักเรียนคิดว่าคอมพิวเตอร์มีความประโยชน์ต่อมนุษย์เราอย่างไร

(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)

3. ครูนำบัตรภาพคอมพิวเตอร์ และอุปกรณ์ต่างๆ มาให้นักเรียนดู แล้วถามนักเรียนว่ารู้จักอุปกรณ์คอมพิวเตอร์ภาพใดบ้าง โดยให้นักเรียนบอกชื่ออุปกรณ์คอมพิวเตอร์ที่นักเรียนรู้จัก และครูช่วยตรวจสอบความถูกต้อง หากนักเรียนตอบผิด ให้ช่วยกันตอบอีกครั้ง ครูช่วยแนะนำอุปกรณ์คอมพิวเตอร์ ที่นักเรียนไม่รู้จัก

4. ครูถามนักเรียนว่า แล้วอุปกรณ์ต่างๆ ที่ครูนำมาใช้งานอย่างไร

(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)

ขั้นสอน

ขั้นที่ 1 สังเกต (30 นาที)

1. ครูนำนักเรียนเข้าห้องปฏิบัติการคอมพิวเตอร์ โดยคุณครูเปิดโปรแกรม Microsoft Word ไว้ และพิมพ์ตัวหนังสือ ตัวเลข หรือสัญลักษณ์ไว้ แล้วให้นักเรียนจับคู่กับเพื่อน เพื่อร่วมกันปฏิบัติกิจกรรม

2. นักเรียนสำรวจอุปกรณ์ต่างๆ ของเครื่องคอมพิวเตอร์

3. ครูให้นักเรียนมองที่จอมอนิเตอร์ แล้วครูถามนักเรียนว่า นักเรียนเห็นอะไรในจอนั้นบ้าง

(แนวคำตอบ เห็นภาพ เห็นตัวหนังสือ)

4. ครูถามนักเรียนว่า จอมอนิเตอร์มีความสำคัญหรือมีหน้าที่อย่างไร

(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)

ครูอธิบายเพิ่มเติมว่า จอมอนิเตอร์เป็นอุปกรณ์แสดงผลข้อมูลตัวอักษรหรือข้อมูลภาพต่างๆ ให้ผู้ใช้รับรู้ในขณะใช้งานเครื่องคอมพิวเตอร์

5. ครูถามนักเรียนว่า ตัวหนังสือที่ปรากฏขึ้นบนจอมอนิเตอร์ มาจากการที่เราใช้อุปกรณ์ใด

(แนวคำตอบ จากคีบอร์ด เพราะเป็นอุปกรณ์ป้อนข้อมูล ซึ่งทำหน้าที่รับส่งข้อมูลที่เป้นตัวอักษรตัวเลข หรือสัญลักษณ์ต่างๆ )

6. ครูให้นักเรียนสังเกตคีบอร์ดหรือหนังสือ หน้า 4 แล้วครูอธิบายเพิ่มเติมว่า คีบอร์ดประกอบด้วย 5 ส่วนหลักๆ ได้แก่ 1. แป้นฟังก์ชัน

2. แป้นควบคุม

3. แป้นตัวเลข

4. แป้นอักษร

5. แป้นนำทาง

7. ครูให้นักเรียนลองจับเลื่อนเมาส์ไปมา แล้วให้นักเรียนสังเกตบนจอมอนิเตอร์ ให้นักเรียนลองเลื่อนเม้าส์ไปที่ × จากนั้นให้นักเรียนคลิกปุ่มด้านซ้าย 1 ครั้ง

8. ครูถามนักเรียนว่า เมื่อนักเรียนคลิกตรง × เกิดอะไรขึ้นบนหน้าจอ

(แนวคำตอบ โปรแกรมนั้นปิดลงไป)

9. นักเรียนคิดว่าเมาส์เป็นอุปกรณ์ที่ใช้งานเพื่ออะไร

(แนวคำตอบ เป็นอุปกรณ์รับข้อมูลที่ใช้ในการควบคุมการทำงนของคอมพิวเตอร์ โดยการกดที่ปุ่มเมาส์)

**หมายเหตุ** ครูให้นักเรียนดูหนังสือหน้า 5 พร้อมอธิบายวิธีการใช้งานเมาส์

10. ครูถามนักเรียนว่า นักเรียนเคยสงสัยไหมว่า คนเราก็จะมีสมองสั่งการ เวลาเราได้ยินเสียงสมองก้จะประมวลผลออกมา ทำให้เรารู้ว่าเสียงที่ได้ยินคืออะไร และบางครั้งเราอาจมีพูดโต้ตอบ แล้วนักเรียนคิดว่าถ้าคอมพิวเตอร์เปรียบเสมือนเรา อุปกรณ์ใดที่ทำหน้าที่คล้ายๆ สมอง

(แนวคำตอบ CPU เป็นอุปกรณ์ประมวลผลข้อมูลที่รับเข้ามา แล้วแสดงออกไปยังจอมอนิเตอร์ ซีพียูจะทำหน้าที่คล้ายสมองคน )

11. ครูให้นักเรียกสักเกตสัญลักษณ์ บนจอมอนิเตอร์และ CPU

12.คุณครูสาธิตขั้นตอนการเปิดปิดให้นักเรียนดูพร้อมอธิบายทีละขั้นตอนดังนี้

 1.ให้กดปุ่มเปิดตรงซีพียูก่อน จากนั้นค่อยกดปุ่มเปิดตรงจอมอนิเตอร์

2.เมื่อปิด คลิกที่ปุ่ม Start หรือเริ่มต้น คลิกปุ่ม Power หรือ จากนั้นจะมีแถบคำสั่งขึ้นมา

3.เลือกคำสั่ง Shut Down จากนั้น 1 นาที ซีพียูและหน้าจอจึงจะดับ

4. กดปุ่มเปิด-ปิด ที่หน้าจอภาพเพื่อปิดคอมพิวเตอร์อย่างสมบูรณ์

**ขั้นที่ 2 ทำตามแบบ** (15 นาที)

13. ครูให้นักเรียนลองทำตามขั้นตอน โดยครูคอยบอกเป็นขั้นเป็นขั้นไปดังนี้

1.ให้กดปุ่มเปิดตรงซีพียูก่อน จากนั้นค่อยกดปุ่มเปิดตรงจอมอนิเตอร์

 2.เมื่อปิด คลิกที่ปุ่ม Start หรือเริ่มต้น คลิกปุ่ม Power หรือ จากนั้นจะมีแถบคำสั่งขึ้นมา

3.เลือกคำสั่ง Shut Down จากนั้น 1 นาที ซีพียูและหน้าจอจึงจะดับ

4. กดปุ่มเปิด-ปิด ที่หน้าจอภาพเพื่อปิดคอมพิวเตอร์อย่างสมบูรณ์

**ชั่วโมงที่ 2**

ขั้นสอน(ต่อ)

ขั้นที่ 3 ทำเองโดยไม่มีแบบ (20 นาที)

14.ครูให้นักเรียนลองเปิด-ปิดเครื่องเอง ตามขั้นตอนที่นักเรียนเคยทำในชั่วโมงที่แล้ว โดยครูคอยสังเกตการณ์ และให้คำแนะนำสำหรับนักเรียนที่ยังทำไม่ได้

ขั้นที่ 4 ฝึกทำให้ชำนาญ (10 นาที)

15.ครูให้นักเรียนลองเปิด-ปิดอีกครั้ง จนทุกคนเกิดความชำนาญและสามารถเปิด-ปิดได้เอง โดยที่ครูไม่ต้องแนะนำ

**ขั้นสรุป (40 นาที)**

1. ครูถามนักเรียนว่า นักเรียนสามารถเปิดปิดเครื่องเองได้แล้วหรือยัง นักเรียนเปิด-ปิดอย่างไร

(แนวคำตอบ เปิด-ปิดได้แล้ว โดยมีขั้นตอนดังนี้ เปิดโดยกดปุ่มเปิดตรงซีพียูก่อน จากนั้นค่อยกดปุ่มเปิดตรงจอมอนิเตอร์ วิธีปิด คลิกที่ปุ่ม Start หรือเริ่มต้น คลิกปุ่ม Power จากนั้นจะมีแถบคำสั่งขึ้นมา เลือกคำสั่ง Shut Down กดปุ่มเปิด-ปิด ที่หน้าจอภาพ)

1. ครูถามนักเรียนว่า หากนักเรียนใช้คอมพิวเตอร์ไปนานๆ จะรู้สึกแสบตา ปวดตา เราควรมีวิธีใช้งานอุปกรณ์เหล่านี้อย่างไร

(แนวคำตอบ - ควรพักสายตาหากใช้เครื่องคอมพิวเตอร์นานๆ

* ไม่นั่งใกล้หรือไกลจอใอนิเตอร์มากเกินไป
* ใช้เก้าอี้ที่มีขนาดเหมาะสม
* แสงสว่างเพียงพอ)

1. ครูถามนักเรียนว่าถ้าเวลานักเรียนเข้ามาใช้คอมพิวเตอร์นักเรียนมีวิธีปฏิบัติอย่างในการใช้งานอุปกรณ์เทคโนโลยีเหล่านี้และนักเรียนจะมีวิธีการดูแลอุปกรณ์เทคโนโลยีอย่างไร

(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)

1. ให้นักเรียนทำใบงาน เรื่อง การใช้และการดูแลอุปกรณ์เทคโนโลยี
2. ครูและนักเรียนร่วมกันเฉลยใบงาน เรื่อง การใช้และการดูแลอุปกรณ์เทคโนโลยี ครูให้นักเรียนดูหนังสือหน้า 66-68 พร้อมอธิบายเพิ่มเติมเกี่ยวกับการการใช้และการดูแลอุปกรณ์เทคโนโลยี

**7. การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| ทดสอบก่อนเรียน | แบบทดสอบก่อนเรียน 10 ข้อ | ร้อยละ 50 ผ่านเกณฑ์ |
| สังเกตพฤติกรรมรายบุคคล | แบบสังเกตพฤติกรรม | คุณภาพอยู่ในระดับ ดี ผ่านเกณฑ์ |
| ตรวจผลงานและกระบวนการทำงาน เรื่อง การใช้งานอุปกรณ์เทคโนโลยีเบื้องต้น | แบบประเมินผลงาน | คุณภาพอยู่ในระดับ ดีผ่านเกณฑ์ |

**8. สื่อ/แหล่งการเรียนรู้**


1. หนังสือเรียน รายวิชาพื้นฐาน เทคโนโลยี (วิทยาการคำนวณ) ป.1 หน่วยการเรียนรู้ที่ 1 เรื่องการใช้งานเทคโนโลยีเบื้องต้น

2. ใบงาน เรื่อง การใช้และการดูแลอุปกรณ์เทคโนโลยี

3. บัตรภาพอุปกรณ์คอมพิวเตอร์

4. ห้องปฏิบัติการคอมพิวเตอร์

5. คอมพิวเตอร์



**ใบงาน**

**เรื่องการใช้และการดูแลอุปกรณ์เทคโนโลยี**


**คำชี้แจง**

ให้ใส่เครื่องหมาย √ ลงใน ถ้าสิ่งนั้นควรปฏิบัติ

ให้ใส่เครื่องหมาย × ลงใน ถ้าสิ่งนั้น**ไม่**ควรปฏิบัติ

1.นำอาหารหรือเครื่องดื่มมารับประทานในขณะใช้คอมพิวเตอร์

2. เปิด-ปิดเครื่องคอมบ่อยเกินความจำเป็น



3.เวลาปิดเครื่องสั่ง Shut down ก่อนเสมอ

4.หมั่นทำความสะอาดจอมอนิเตอร์

คอมพิวเตอร์

5.วางเรื่องห่างจากผนังอย่างน้อย 30 เซนติเมตร










6.ใช้แผ่นรองเมาส์เพื่อป้องกันสิ่งสกปรก

8.ขีดเขียนใช้ของแหลมจิ้มบนจอมอนิเตอร์

10.ดึงสายไฟเชื่อมต่อกับอุปกรณ์คอมพิวเตอร์ออกระหว่างที่เปิดใช้งาน

7.หาผ้าหรือพลาสติกคลุมเครื่องคอมพิวเตอร์ไว้

9.ปัดฝุ่นละอองที่ติดอยู่ที่อุปกรณ์



**เฉลยใบงาน**

**เรื่องการใช้และการดูแลอุปกรณ์เทคโนโลยี**


**คำชี้แจง**

ให้ใส่เครื่องหมาย √ ลงใน ถ้าสิ่งนั้นควรปฏิบัติ

ให้ใส่เครื่องหมาย × ลงใน ถ้าสิ่งนั้น**ไม่**ควรปฏิบัติ

1.นำอาหารหรือเครื่องดื่มมารับประทานในขณะใช้คอมพิวเตอร์

2. เปิด-ปิดเครื่องคอมบ่อยเกินความจำเป็น



3.เวลาปิดเครื่องสั่ง Shut down ก่อนเสมอ

4.หมั่นทำความสะอาดจอมอนิเตอร์

คอมพิวเตอร์

5.วางเรื่องห่างจากผนังอย่างน้อย 30 เซนติเมตร









6.ใช้แผ่นรองเมาส์เพื่อป้องกันสิ่งสกปรก

8.ขีดเขียนใช้ของแหลมจิ้มบนจอมอนิเตอร์

10.ดึงสายไฟเชื่อมต่อกับอุปกรณ์คอมพิวเตอร์ออกระหว่างที่เปิดใช้งาน

7.หาผ้าหรือพลาสติกคลุมเครื่องคอมพิวเตอร์ไว้

9.ปัดฝุ่นละอองที่ติดอยู่ที่อุปกรณ์























**บัตรภาพ**

**เรื่อง การใช้งานอุปกรณ์เทคโนโลยีเบื้องต้น**

✀

|  |  |
| --- | --- |
|  |  |
|  |  |

**แบบประเมินผลงาน**

**วิชา เทคโนโลยี (วิทยาการคำนวณ) ระดับชั้นประถมศึกษาปีที่ 1**

**หน่วยที่ 1 การใช้งานเทคโนโลยีเบื้องต้น เรื่อง การใช้อุปกรณ์เทคโนโลยีเบื้องต้น**

**คำชี้แจง :** โปรดแสดงความคิดเห็นของท่าน และทำเครื่องหมาย (🗸) ลงในช่องว่าง

|  |  |  |  |  |
| --- | --- | --- | --- | --- |
| **ข้อที่** | **เกณฑ์การวัดและประเมินผล** | **ระดับคะแนน** | | |
| **3** | **2** | **1** |
| **1.** | เปิด-ปิดอุปกรณ์เทคโนโลยี |  |  |  |
| **2.** | การใช้งานอุปการณ์เทคโนโลยีอย่างเหมาะสม |  |  |  |
| **3.** | อธิบายวิธีการดูแลรักษาอุปกรณ์เทคโนโลยี |  |  |  |
| **4.** | ยกตัวอย่าง การใช้งานและดูแลอุปกรณ์เทคโนโลยีในชีวิตประจำวัน |  |  |  |
| รวม | |  | | |

**เกณฑ์การตัดสินคุณภาพ**

|  |  |
| --- | --- |
| ช่วงคะแนน | ระดับคุณภาพ |
| 10-12 | ดีมาก |
| 7-9 | ดี |
| 5-6 | พอใช้ |
| ต่ำกว่า 5 | ปรับปรุง |

**เกณฑ์การแบบประเมินผลงานของนักเรียน**

|  |  |  |  |
| --- | --- | --- | --- |
| **หัวข้อประเมิน** | **เกณฑ์การให้คะแนน** | | |
| **3** | **2** | **1** |
| 1. เปิด-ปิดอุปกรณ์เทคโนโลยี | สามารถเปิด-ปิดอุปกรณ์ได้ถูกต้องตามหลักการ และทำได้อย่างชำนาญ | สามารถเปิด-ปิดอุปกรณ์ได้ไม่ค่อยถูกต้องตามหลักการ แต่ยังมีติดขัดบ้างบางขั้นตอน | สามารถเปิดได้ แต่การการปิดอาจมีการติดขัดหลายขั้นตอน ต้องได้รับคำแนะนำเพิ่มเติมจากครู |
| 1. การใช้งานอุปกรณ์เทคโนโลยีอย่างเหมาะสม | สามารถใช้งานอุปกรณ์เทคโนโลยีได้ถูกต้องเหมาะสม และทราบสิ่งที่ควรปฏิบัติและไม่ควรปฏิบัติในการใช้อุปกรณ์เทคโนโลยีเป็นอย่างดี | สามารถใช้งานอุปกรณ์เทคโนโลยีได้เหมาะสม และทราบสิ่งที่ควรปฏิบัติและไม่ควรปฏิบัติในการใช้อุปกรณ์เทคโนโลยีบ้างบางข้อ | สามารถใช้งานอุปกรณ์เทคโนโลยีได้เหมาะสม แต่ไม่รู้สิ่งที่ควรปฏิบัติและไม่ควรปฏิบัติในการใช้อุปกรณ์เทคโนโลยี จึงได้รับคำแนะนำจากครูผู้สอน |
| 1. อธิบายวิธีการดูแลรักษาอุปกรณ์เทคโนโลยี | อธิบายวิธีการดูแลรักษาอุปกรณ์เทคโนโลยีได้ถูกต้อง เหมาะสม นำไปใช้ได้จริง | อธิบายวิธีการดูแลรักษาอุปกรณ์เทคโนโลยีได้ถูกต้อง อาจนำไปใช้ได้จริง | อธิบายวิธีการดูแลรักษาอุปกรณ์เทคโนโลยีได้ แต่อาจนำไปใช้ไม่ได้จริง |
| 1. ยกตัวอย่าง การใช้งานและดูแลอุปกรณ์เทคโนโลยีในชีวิตประจำวัน | สามารถยกตัวอย่าง การใช้งานและดูแลอุปกรณ์เทคโนโลยีในชีวิตประจำวันของนักเรียนได้ และเป็นวิธีการที่ถูกต้อง เหมาะสม | สามารถยกตัวอย่าง การใช้งานและดูแลอุปกรณ์เทคโนโลยีในชีวิตประจำวันของนักเรียนได้ และเป็นวิธีการที่ถูกต้อง แต่อาจไม่เหมาะสมกับวัยหรืออุปกรณ์ชนิดนั้น | สามารถยกตัวอย่าง การใช้งานและดูแลอุปกรณ์เทคโนโลยีในชีวิตประจำวันของนักเรียนได้ แต่วิธีการอาจไม่เหมาะสมเท่าที่ควร ต้องได้รับคำแนะนำจากครูผู้สอน |

**แบบสังเกตพฤติกรรมของนักเรียน ป.1**

**ชื่อ............................................................เลขที่................ชั้นประถมศึกษาปีที่ 1 ห้อง....................**

**คำชี้แจง :** ผู้สอนสังเกตพฤติกรรมของนักเรียนในระหว่างเรียนและนอกเวลาเรียน แล้วขีด √ ลงในช่องที่ตรงกับระดับคะแนน

|  |  |  |  |  |  |
| --- | --- | --- | --- | --- | --- |
| **ข้อ** | **การสังเกตพฤติกรรมของนักเรียน** | **ระดับความคิดเห็น** | | | |
| **3** | **2** | | **1** |
| **มีวินัย** | | | | | |
| **1** | ปฏิบัติตามข้อตกลงในการเรียนสม่ำเสมอ |  |  | |  |
| **2** | ปฏิบัติตามคำตักเตือนของครู |  |  | |  |
| **3** | ทำงานที่ได้รับมอบหมายอย่างตั้งใจ |  |  | |  |
| **ใฝ่เรียนรู้** | | | | | |
| **4** | ร่วมทำกิจกรรมต่างๆ ที่ครูจัดให้อย่างตั้งใจ |  |  | |  |
| **5** | หมั่นซักถาม เมื่อเกิดข้อสงสัย |  |  | |  |
| **6** | เอาใจใส่งานที่ได้รับมอบหมาย |  |  | |  |
| **มุ่งมั่นในการทำงาน** | | | | | |
| **7** | สนใจทำกิจกรรมกับเพื่อนอย่างกระตือรือร้น |  | |  |  |
| **8** | ปฏิบัติหน้าที่ที่ได้รับมอบหมายอย่างตั้งใจ |  | |  |  |
| **9** | ส่งงานอย่างสม่ำเสมอ |  | |  |  |

|  |  |
| --- | --- |
| ช่วงคะแนน | ระดับคุณภาพ |
| 23-27 | ดีมาก |
| 18-22 | ดี |
| 13-17 | พอใช้ |
| ต่ำกว่า 13 | ปรับปรุง |

**เกณฑ์ให้คะแนน**

**เกณฑ์การตัดสินคุณภาพ**

ปฎิบัติหรือแสดงพฤติกรรมอย่างสม่ำเสมอ (100%) ให้ 3 คะแนน

ปฎิบัติหรือแสดงพฤติกรรมบ่อยครั้ง(70%) ให้ 2 คะแนน

ปฎิบัติหรือแสดงพฤติกรรมบางครั้ง(50%) ให้ 1 คะแนน

**แบบบันทึกหลังแผนการจัดการเรียนรู้**

• ด้านความรู้

• ด้านสมรรถนะสำคัญของผู้เรียน

• ด้านคุณลักษณะอันพึงประสงค์

• ด้านความสามารถทางเทคโนโลยี (วิทยาการคำนวณ)

• ด้านอื่น ๆ (พฤติกรรมเด่น หรือพฤติกรรมที่มีปัญหาของนักเรียนเป็นรายบุคคล (ถ้ามี))

• ปัญหา/อุปสรรค

• แนวทางการแก้ไข

ลงชื่อ..............................................ผู้บันทึก

(................................................)

**ความเห็นของผู้บริหารสถานศึกษาหรือผู้ที่ได้รับมอบหมาย**

ข้อเสนอแนะ

ลงชื่อ................................................

(................................................)

ตำแหน่ง.................................................