**แผนการจัดการเรียนรู้ที่ 1 เรื่อง วิธีการแก้ปัญหา**

**หน่วยการเรียนรู้ที่ 2 การแก้ปัญหาอย่างเป็นขั้นตอน ระยะเวลา 2 ชั่วโมง**

**กลุ่มสาระการเรียนรู้วิทยาศาสตร์ (เทคโนโลยีวิทยาการคำนวณ) ชั้นประถมศึกษาปีที่ 1**

**1. มาตรฐาน/ตัวชี้วัด**

* 1. **ตัวชี้วัด**

ว 4.2 ป.1/1 แก้ปัญหาอย่างง่ายโดยใช้การลองผิดลองถูก การเปรียบเทียบ

1. **จุดประสงค์การเรียนรู้**
2. แก้ปัญหาโดยใช้การลองผิดลองถูกได้ (K) (P)
3. เปรียบเทียบโดยการสังเกตวัสดุที่มีความแตกต่างกันได้ (P)
4. ยกตัวอย่างวิธีการแก้ปัญหาในชีวิตประจำวันได้ (A)
5. **สาระการเรียนรู้**

การแก้ปัญหาให้ประสบความสำเร็จทำได้โดยใช้ขั้นตอนการแก้ปัญหา

1. **สาระสำคัญ/ความคิดรวบยอด**

ปัญหาแต่ละปัญหามีวิธีการแก้ที่แตกต่างกัน การลองผิดลองถูกและการเปรียบเทียบเป็นวิธีการหนึ่งที่นำไปสู่การแก้ปัญหา

1. **สมรรถนะสำคัญของผู้เรียนและคุณลักษณะอันพึงประสงค์**

|  |  |
| --- | --- |
| สมรรถนะสำคัญของผู้เรียน | คุณลักษณะอันพึงประสงค์ |
| 1. ความสามารถในการสื่อสาร  2. ความสามารถในการคิด  1) ทักษะการคิดเชิงคำนวณ  2) ทักษะการสังเกต  3) ทักษะการสื่อสาร  4) ทักษะการทำงานร่วมกัน  5) ทักษะการนำความรู้ไปใช้  6) ทักษะการแก้ปัญหา  3. ความสามารถในการแก้ปัญหา  4. ความสามารถในการใช้ทักษะชีวิต  5. ความสามารถในการใช้เทคโนโลยี | 1. มีวินัย 2. ใฝ่เรียนรู้ 3. มุ่งมั่นในการทำงาน |

1. **กิจกรรมการเรียนรู้**

🕮 **แนวคิด/รูปแบบการสอน/วิธีการสอน/เทคนิค : การลองผิดลองถูก**

**ชั่วโมงที่ 1**

**ขั้นนำ**

**20 นาที**

1. นักเรียนทำแบบทดสอบก่อนเรียน เรื่องการแก้ปัญหาอย่างเป็นขั้นตอน จำนวน 10 ข้อ 3 ตัวเลือก เวลา 10 นาที

2.ครูให้นักเรียนเล่นกิจกรรมที่ 1 โดยครูชี้แจงกติกาดังนี้

2.1 ให้นักเรียนจับลูกบอลในกล่อง แล้วดูสีของลูกบอลที่ตนเองจับได้

2.2 ให้นักเรียนนำลูกบอลไปใส่ในกล่องให้ตรงตามสีที่ตนเองจับได้ โดยให้เดินผ่านทางเดินที่กำหนดให้

2.3 นักเรียนเลือกเส้นทางการเดินทางเอง โดยมีเงื่อนไขว่าให้เดินได้เฉพาะช่องที่มีรอยเท้า

2.4 ถ้านักเรียนเดินเหยียบระเบิดให้ย้อนกลับมาที่จุดเริ่มต้น

3.ครูให้นักเรียนออกมา 5 คนเพื่อเล่นเกมในรอบที่ 1 ครูให้นักเรียนสุ่มหยิบลูกบอล แล้วนำไปวางใส่กล่อง จากนั้นให้ไปยืนอยู่ข้างหลังกล่อง

4.เมื่อนักเรียนเล่นเกมครบทุกคน ครูให้นักเรียนจัดกลุ่ม โดยแบ่งตามสีลูกบอลที่นักเรียนจับได้

**40 นาที**

**ขั้นสอน**

1. ครูให้นักเรียนเข้าตามกลุ่ม ครูชี้แจงกิจกรรมที่ 2 ว่า ให้นักเรียนแต่ละกลุ่มนำสิ่งของต่างๆ ในตะกร้าไปใส่ลงในกล่องให้ครบทุกชิ้น
2. ครูชี้แจงกติกาการทำกิจกรรมดังนี้

2.1ผู้เล่นคนที่ 1 ของทีม หยิบวัตถุ 1 ชิ้น

2.2 นำวัตถุไปใส่ในกล่องของกลุ่มตัวเอง โดยมีเงื่อนไขว่าให้เดินผ่านช่องที่มีรอยเท้าเท่านั้น

2.3 ถ้านักเรียนเดินไปช่องที่มีระเบิดต้องย้อนกลับมาที่จุดเริ่มต้น

2.4 เมื่อผู้เล่นคนที่ 1 นำวัตถุใส่ลงไปในกล่องซึ่งกล่องจะมีช่องที่มีลักษณะแตกต่างกัน ให้นักเรียนหาช่องที่สามารถใส่วัตถุนั้นลงไปในกล่องให้ได้

2.5 เมื่อผู้เล่นคนที่ 1 ใส่วัตถุลงในกล่องเรียบร้อย ให้เดินกลับมา โดยเดินผ่านช่องที่เป็นรอยเท้า เพื่อมาแตะมือกับผู้เล่นคนที่ 2

2.6 ผู้เล่นคนที่ 2 ก็ทำเช่นเดินกลับผู้เล่นคนที่ 1 และทำไปเรื่อยๆ จนถึงผู้เล่นคนสุดท้าย

2.7 ทีมไหนใส่วัตถุครบทุกชิ้นเป็นทีมแรก ถือว่าเป็นผู้ชนะ

1. ครูให้นักเรียนลงมือปฏิบัติกิจกรรม

4. เมื่อนักเรียนทำกิจกรรมครบเรียบร้อยแล้ว ครูจึงถามคำถามกับกลุ่มที่ชนะว่า นักเรียนใช้วิธีการอย่างไร จึงทำให้นำวัตถุไปใส่กล่องได้ครบในเวลาที่รวดเร็ว

(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)

1. ครูสุ่มถามนักเรียนว่า นักเรียนใช้เวลาเดินจากจุดเริ่มต้น ในกิจกรรมที่ 1กับกิจกรรมที่ 2 แตกต่างกันหรือไม่

(แนวคำตอบ แตกต่างกัน เพราะรอบแรกใช้เวลานานกว่าเนื่องจากยังไม่รู้เส้นทาง รอบที่ 2 เดินได้เร็วขึ้นเพราะรู้เส้นทางการเดิน)

1. ครูอธิบายเพิ่มเติมว่าเพราะรอบแรกนักเรียนยังไม่ทราบเส้นทางเลยทดลองเดินไปหลายทางอาจเดินถูกทางบ้างผิดทางบ้างหรือเดินเหยียบระเบิดบ้าง จึงทำให้ใช้เวลานาน แต่รอบที่ 2 นักเรียนได้เรียนรู้จากรอบแรกแล้ว นักเรียนทราบเส้นทางที่จะเดินแล้ว ทำให้เดินได้เร็วขึ้น
2. ครูถามนักเรียนว่า นักเรียนสามารถนำวัตถุใส่กล่องได้อย่างไร

(แนวคำตอบ ลองใส่วัตถุลงไปในช่องต่างๆ ใส่ไปเรื่อยๆ จนกว่าจะเจอช่องที่พอดีและใส่วัตถุนั้นลงไปได้

1. ครูถามนักเรียนว่า ใครคิดว่าตัวเองใส่วัตถุลงไปในกล่องใช้เวลานานที่สุด และเพราะอะไรจึงใช้เวลานาน (ครูให้นักเรียนยกมือ สุ่มตอบคำถาม2 - 3 คน)

(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)

1. ครูเทวัตถุออกจากล่องลงตะกร้า แล้วให้นักเรียนหยิบวัตถุชิ้นเดิมหรือลักษณะเหมือนเดิมที่ตนเองจับใส่กล่องในรอบ
2. ครูให้นักเรียนนำวัตถุใส่ลงไปในกล่องนั้นอีกรอบ
3. ครูส่มถามนักเรียน 2-3 คนที่ตอบคำถามว่าตนเองนำวัตถุลงใส่ในกล่องช้า ว่า รอบนี้นักเรียนนักเรียนใส่วัตถุได้เร็วขึ้นหรือไม่ และเพราะอะไร

(แนวคำตอบ ได้เร็วขึ้นเพราะว่าเคยใส่ไปแล้ว เลยจำได้ว่าใส่ไปที่ช่องไหน ไม่ต้องทดลองหลายๆ ครั้งเหมือนรอบแรก

1. ครูให้นักเรียน ดูภาพที่ 2.2 การลองผิดลองถูก หน้า 25 หนังสือเทคโนโลยี (วิทยาการคำนวณ) ป.1
2. ครูสนทนากับนักเรียนว่า จากภาพจะเห็นว่า มีวัตถุ 2 ชิ้น และช่อง 2 ช่องที่มีลักษณะต่างกัน เขาต้องทดลองหลายครั้งกว่าจะสามารถใส่วัตถุให้ลงไปพอดีช่องได้ เช่นเดียวกับที่เรานำวัตถุใส่ลงไปในกล่องบางครั้งเราต้องทดลองหลายครั้งกว่าจะใส่ได้ วิธีการนี้คือการลองผิดลองถูก ซึ่งเป็นการแก้ปัญหา
3. ครูอธิบายจากหนังสือเทคโนโลยี (วิทยาการคำนวณ) ป.1 หน้า 25 ว่า การลองผิดลองถูก คือการแก้ปัญหาโดยการทดลอง เหมาะสำหรับปัญหาที่ยังไม่ทราบแน่ชัดถึงวิธีการแก้ปัญหา อาจต้องใช้เวลาในการทดลองหาวิธีแก้ปัญหาหลายๆ วิธี จนกว่าจะประสบความสำเร็จ

**50 นาที**

**ขั้นสอน (ต่อ)**

**ชั่วโมงที่ 2**

1. ครูทบทวนความรู้เดิมชั่วโมงที่แล้วโดยถามว่า หากนักเรียนเจอปัญหาแต่ยังไม่ทราบแน่ชัดถึงวิธีการแก้ปัญหานักเรียนจะใช้วิธีการแก้ปัญหาอย่างไร พร้อมบอกเหตุผล

(แนวคำตอบ แก้ปัญหาโดยการลองผิดลองถูก เพราะเป็นการแก้ปัญหาที่ต้องทดลองหาวิธีแก้ปัญหาหลายๆ วิธี จนกว่าจะประสบความสำเร็จ)

1. ครูนำบัตรภาพ 3 ภาพติดไว้หน้ากระดาน ได้แก่ภาพกล้วย แตงโม ส้ม ครูให้นักเรียนสังเกตภาพ
2. ครูถามนักเรียนดังนี้
   1. แตงโมกับส้มเหมือนกันอย่างไร

(แนวคำตอบ เป็นผลไม้เหมือนกัน รูปร่างทรงกลมเหมือนกัน)

* 1. แตงโมกับส้มต่างกันอย่างไร

(แนวคำตอบ ส้มสีส้มแตงโมสีเขียว แตงโมลูกใหญ่กว่าส้ม)

* 1. กล้วยกับแตงโมเหมือนกันอย่างไร

(แนวคำตอบ เป็นผลไม้เหมือนกัน)

* 1. กล้วยกับแตงโมต่างกันอย่างไร

(แนวคำตอบ แตงโมรูปร่างทรงกลม กล้วยรูปร่างทรงรียาว)

* 1. ถ้าครูให้นักเรียนเปรียบเทียบผลไม้ทั้ง 3 ชนิด นักเรียนคิดว่าผลไม้ชนิดไหนรูปร่างแตกต่างจากชนิดอื่นและเพราะอะไร

(แนวคำตอบ กล้วย เพราะจากการสังเกตกล้วยมีรูปร่างรียาว ส่วนส้มกับแตงโมมีรูปร่างกลมเหมือนกัน)

1. ครูให้นักเรียนจับกลุ่มละ 3-4 คน และครูแจกใบงาน เรื่อง การเปรียบเทียบ
2. ครูให้นักเรียนสังเกตภาพต่างๆ ที่อยู่ในใบงาน ให้นักเรียนโยงเส้นจับคู่ภาพเงาให้ถูกต้อง
3. นักเรียนลงมือปฏิบัติกิจกรรมในใบงาน
4. ครูตรวจสอบความถูกต้อง
5. ให้นักเรียนทำกิจกรรมตอนที่ 2 โดยครูชี้แจงกิจกรรมว่า ให้นักเรียนสังเกตภาพ แล้ววงกลมล้อมภาพที่นักเรียนคิดว่าแตกต่างจากข้ออื่น
6. ครูและนักเรียนร่วมกันเฉลยแบบฝึกหัด โดยครูให้แต่ละกลุ่มบอกคำตอบของกลุ่มตนเอง พร้อมเหตุผลว่าเพราะอะไรถึงคิดว่าภาพนี้แตกต่างจากข้ออื่น หากนักเรียนอธิบายเหตุผลยังไม่ครบถ้วนครูอธิบายเพิ่มเติมให้นักเรียนเข้าใจมากขึ้น

**10 นาที**

**ขั้นสรุป**

1. ครูและนักเรียนร่วมกันสรุปพฤติกรรมและครูอธิบายเพิ่มเติมว่า การแก้ปัญหาแบบนี้คือการแก้ปัญหาแบบเปรียบเทียบ โดยการเทียบเคียงของสิ่งของ 2 สิ่งขึ้นไป เพื่อให้เห็นลักษณะที่คล้ายคลึงกัน เหมือนกัน หรือแตกต่างกัน โดยอาศัยการสังเกต
2. ครูสนทนาแลกเปลี่ยนความรู้กับนักเรียนว่า จากปัญหาที่ครูให้นักเรียนหาภาพที่เหมือนหรือแตกต่างกัน นักเรียนคิดว่า วิธีการแก้ปัญหาที่นักเรียนใช้แก้ปัญหา เป็นการแก้ปัญหาแบบใดบ้าง

(แนวคำตอบการแก้ปัญหาแบบลองผิดลองถูก และการแก้ปัญหาแบบเปรียบเทียบ)

1. ครูถามคำถามดังนี้

- หากนักเรียนเจอปัญหาหรือเหตุการณ์บางอย่างที่ต้องแก้ไข อันดับแรกนักเรียนควรทำอย่างไร

*(แนวคำตอบวิเคราะห์ปัญหา และทำความเข้าใจปัญหา)*

- เมื่อเรารู้ปัญหาแล้วว่าคืออะไร สาเหตุเกิดจากอะไร เราต้องการแก้เรื่องไหน ขั้นตอนต่อไปที่เราควรทำอย่างไร

(แนวคำตอบ การวางแผนแก้ปัญหา ว่าเราจะแก้ปัญหาโดยวิธีไหน จะทำอย่างไรบ้าง)

- เมื่อเรารู้ปัญหา รู้วิธีการที่จะแก้ไข เราควรทำขั้นตอนไหนต่อไป

*(แนวคำตอบ ลงมือแก้ปัญหา)*

ครูอธิบายเพิ่มเติมว่า เมื่อเราลงมือแก้ปัญหาแล้วเราต้องตรวจสอบผล บางครั้งการแก้ปัญหาของเราอาจไม่ประสบผลสำเร็จ เราก็ต้องย้อนกลับไปดูวิธีการแก้ปัญหา ว่าเราทำถูกวิธีหรือไม่ เลือกวิธีแก้ปัญหาถูกต้องไหมและลงมือแก้ปัญหาจนสำเร็จ

1. ครูและนักเรียนร่วมกันสรุปกระบวนการแก้ปัญหาว่ามี 4 ขั้นตอนจากหนังสือเรียนเทคโนโลยี (วิทยาการคำนวณ) ป.1 หน้า 23 ดังนี้

มี 4 ขั้นตอน 1. วิเคราะห์และทำความเข้าใจกับปัญหา 2. วางแผนการแก้ปัญหา

3. ลงมือแก้ปัญหา 4. ตรวจสอบผลการแก้ปัญหา

5. ครูยกตัวอย่างสถานการณ์ว่า ถ้าครูไปตลาดเพื่อไปซื้อรองเท้า แต่ว่ารองเท้าวางกองรวมกันอยู่หลายคู่ จนครูเจอรองเท้าที่ถูกใจ แต่ได้มาเพียงข้างเดียว นักเรียนช่วยคุณครูคิดได้ไหวค่ะ ว่าครูจะหารองเท้าอีกข้างเจอได้อย่างไร *(แนวคำตอบ พิจารณาคำตอบของนักเรียน โดยให้อยู่ในดุลยพินิจของครูผู้สอน)*

1. **การวัดและประเมินผล**

|  |  |  |
| --- | --- | --- |
| วิธีการ | เครื่องมือ | เกณฑ์ |
| ทดสอบก่อนเรียน | แบบทดสอบก่อนเรียน 10 ข้อ | ร้อยละ 50 ผ่านเกณฑ์ |
| ตรวจใบงาน เรื่องการเปรียบเทียบ | ใบงาน เรื่องการเปรียบเทียบ | ร้อยละ 50 ผ่านเกณฑ์ |
| สังเกตพฤติกรรมรายบุคคล | แบบสังเกตพฤติกรรมของนักเรียน | คุณภาพอยู่ในระดับ ดี ผ่านเกณฑ์ |
| ตรวจผลงานและกระบวนการทำงาน เรื่อง วิธีการแก้ปัญหา | แบบประเมินผลงาน | คุณภาพอยู่ในระดับ ดี ผ่านเกณฑ์ |

1. **สื่อ/แหล่งการเรียนรู้**
2. กล่อง 5 สี ได้แก่ เขียว แดง ฟ้า เหลือง ชมพู
3. ลูกบอล 5 สี ได้แก่ เขียว แดง ฟ้า เหลือง ชมพู
4. วัตถุรูปทรงต่างๆ
5. บัตรภาพ เรื่อง เปรียบเทียบความแตกต่างของภาพ
6. ใบงานเรื่อง การเปรียบเทียบ
7. สีไม้

**ตัว**อ**ย่างกิจกรรมที่ 2 กล่องและวัตถุรูปทรงต่างๆ**

**คำชี้แจง** ให้นักเรียนนำวัตถุใส่ลงไปในกล่อง

✀

✀

ตัวอย่างกล่อง

ตัวอย่างวัตถุรูปทรงต่างๆ

**ตัวอย่างแผนที่ทางเดินเท้า**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |



**บัตรภาพ เปรียบเทียบความแตกต่างของภาพ**

**คำชี้แจง** จากภาพด้านล่างภาพใดแตกต่างจากภาพอื่น

|  |  |
| --- | --- |
|  |  |
|  |  |

✀

✀


\*ครูนำบัตรภาพนี้ ติดไว้ที่หน้ากระดาน



**ใบงานเรื่อง การเปรียบเทียบ**


**ตอนที่ 1** ให้นักเรียนโยงเส้นจับคู่กับภาพให้ถูกต้อง

1.







**2.**

****


****


**ตอนที่ 2 ให้สังเกตภาพแล้ววงกลมล้อมรอบภาพที่แตกต่างจากภาพอื่น**



****

**1**

**2**

**3**

**4**

**5**


**เฉลย ใบงานเรื่อง การเปรียบเทียบ**



**เฉลย ใบงานเรื่อง การเปรียบเทียบ**


**ตอนที่ 1** ให้นักเรียนโยงเส้นจับคู่กับภาพให้ถูกต้อง

1.







**2.**

****


****


**ตอนที่ 2 ให้สังเกตภาพแล้ววงกลมล้อมรอบภาพที่แตกต่างจากภาพอื่น**



****

**1**

**2**

**3**

**4**

**5**

**แบบประเมินผลงาน**

**วิชา เทคโนโลยี (วิทยาการคำนวณ) ระดับชั้นประถมศึกษาปีที่ 1**

**หน่วยที่ 2 การแก้ปัญหาอย่างเป็นขั้นตอน เรื่อง วิธีการแก้ปัญหา**

**คำชี้แจง :** โปรดแสดงความคิดเห็นของท่าน และทำเครื่องหมาย (🗸) ลงในช่องว่าง

|  |  |  |  |  |
| --- | --- | --- | --- | --- |
| **ข้อที่** | **เกณฑ์การวัดและประเมินผล** | **ระดับคะแนน** | | |
| **3** | **2** | **1** |
| **1.** | การหาวิธีในการแก้ปัญหา |  |  |  |
| **2.** | อธิบายวิธีการแก้ปัญหาด้วยการลองผิดลองถูก |  |  |  |
| **3.** | ความร่วมมือของสมาชิกในกลุ่ม ในการหาวิธีการแก้ปัญหา |  |  |  |
| **4.** | นำความรู้ไปใช้แก้ปัญหาในชีวิตประจำวันได้ |  |  |  |
| รวม | |  | | |

**เกณฑ์การตัดสินคุณภาพ**

|  |  |
| --- | --- |
| ช่วงคะแนน | ระดับคุณภาพ |
| 10-12 | ดีมาก |
| 7-9 | ดี |
| 5-6 | พอใช้ |
| ต่ำกว่า 5 | ปรับปรุง |

**เกณฑ์การแบบประเมินผลงานของนักเรียน**

|  |  |  |  |
| --- | --- | --- | --- |
| **หัวข้อประเมิน** | **เกณฑ์การให้คะแนน** | | |
| **3** | **2** | **1** |
| 1. การหาวิธีในการแก้ปัญหา | นักเรียนกระตือรือร้น มีการลองผิดลองถูก หาหลายๆ วิธีเพื่อให้สามารถหาเส้นทางเดินและนำวัตถุใส่กล่องได้สำเร็จและรวดเร็ว | นักเรียนมีการลองผิดลองถูกหาวิธีต่างๆ เพื่อให้สามารถหาเส้นทางเดินและนำวัตถุใส่กล่องได้ | นักเรียนไม่กระตือรือร้นในการหาวิธีแก้ปัญหา ครูผู้สอนต้องคอยกระตุ้นนักเรียน |
| 1. อธิบายวิธีการแก้ปัญหาด้วยการลองผิดลองถูก | สามารถอธิบายวิธีการลองผิดลองถูกในการใช้แก้ปัญหาที่ยังไม่ทราบวิธีแน่ชัดได้ถูกต้องชัดเจน และเลือกใช้วิธีการแก้ปัญหาได้เหมาะสมกับปัญหานั้น | สามารถอธิบายวิธีการลองผิดลองถูกในการใช้แก้ปัญหาที่ยังไม่ทราบวิธีแน่ชัดได้ และเลือกใช้วิธีการแก้ปัญหาได้เหมาะสมกับปัญหานั้น | สามารถอธิบายวิธีการลองผิดลองถูกในการใช้แก้ปัญหาได้ไม่ถูกต้องเท่าที่ควรและเลือกใช้วิธีการแก้ปัญหาไม่ค่อยเหมาะสมกับปัญหานั้น |
| 1. ความร่วมมือของสมาชิกในกลุ่ม ในการหาวิธีการแก้ปัญหา | สมาชิกทุกคนในกลุ่มให้ความร่วมมือในกิจกรรม และมีส่วนแสดงความคิดเห็นในการหาวิธีต่างๆ เพื่อแก้ปัญหา | สมาชิกส่วนใหญ่ในกลุ่มให้ความร่วมมือในกิจกรรม และมีส่วนแสดงความคิดเห็นในการหาวิธีต่างๆ เพื่อแก้ปัญหา | สมาชิกในกลุ่มบางคนไม่ให้ความร่วมมือในกิจกรรม และไม่มีส่วนแสดงความคิดเห็นในการหาวิธีต่างๆ เพื่อแก้ปัญหาต้องได้รับคำแนะนำจากครู |
| 1. นำความรู้ไปใช้แก้ปัญหาในชีวิตประจำวันได้ | นักเรียนสามารถบอกวิธีการแก้ปัญหาในชีวิตประจำวันได้ถูกต้องเหมาะสม และสามารถนำไปใช้ได้จริง | นักเรียนสามารถบอกวิธีการแก้ปัญหาในชีวิตประจำวันได้ แต่ยังไม่เหมาะสมเท่าที่ควร และอาจนำไปใช้ได้จริงไม่ได้ | นักเรียนยังไม่สามารถบอกวิธีการแก้ปัญหาในชีวิตประจำวันได้ |

**แบบสังเกตพฤติกรรมของนักเรียน ป.1**

**ชื่อ............................................................เลขที่................ชั้นประถมศึกษาปีที่ 1 ห้อง....................**

**คำชี้แจง :** ผู้สอนสังเกตพฤติกรรมของนักเรียนในระหว่างเรียนและนอกเวลาเรียน แล้วขีด √ ลงในช่องที่ตรงกับระดับคะแนน

|  |  |  |  |  |  |
| --- | --- | --- | --- | --- | --- |
| **ข้อ** | **การสังเกตพฤติกรรมของนักเรียน** | **ระดับความคิดเห็น** | | | |
| **3** | **2** | | **1** |
| **มีวินัย** | | | | | |
| **1** | ปฏิบัติตามข้อตกลงในการเรียนสม่ำเสมอ |  |  | |  |
| **2** | ปฏิบัติตามคำตักเตือนของครู |  |  | |  |
| **3** | ทำงานที่ได้รับมอบหมายอย่างตั้งใจ |  |  | |  |
| **ใฝ่เรียนรู้** | | | | | |
| **4** | ร่วมทำกิจกรรมต่างๆ ที่ครูจัดให้อย่างตั้งใจ |  |  | |  |
| **5** | หมั่นซักถาม เมื่อเกิดข้อสงสัย |  |  | |  |
| **6** | เอาใจใส่งานที่ได้รับมอบหมาย |  |  | |  |
| **มุ่งมั่นในการทำงาน** | | | | | |
| **7** | สนใจทำกิจกรรมกับเพื่อนอย่างกระตือรือร้น |  | |  |  |
| **8** | ปฏิบัติหน้าที่ที่ได้รับมอบหมายอย่างตั้งใจ |  | |  |  |
| **9** | ส่งงานอย่างสม่ำเสมอ |  | |  |  |

|  |  |
| --- | --- |
| ช่วงคะแนน | ระดับคุณภาพ |
| 23-27 | ดีมาก |
| 18-22 | ดี |
| 13-17 | พอใช้ |
| ต่ำกว่า 13 | ปรับปรุง |

**เกณฑ์ให้คะแนน**

**เกณฑ์การตัดสินคุณภาพ**

ปฎิบัติหรือแสดงพฤติกรรมอย่างสม่ำเสมอ (100%) ให้ 3 คะแนน

ปฎิบัติหรือแสดงพฤติกรรมบ่อยครั้ง(70%) ให้ 2 คะแนน

ปฎิบัติหรือแสดงพฤติกรรมบางครั้ง(50%) ให้ 1 คะแนน

• ด้านความรู้

• ด้านสมรรถนะสำคัญของผู้เรียน

• ด้านคุณลักษณะอันพึงประสงค์

• ด้านความสามารถทางเทคโนโลยี (วิทยาการคำนวณ)

• ด้านอื่น ๆ (พฤติกรรมเด่น หรือพฤติกรรมที่มีปัญหาของนักเรียนเป็นรายบุคคล (ถ้ามี))

• ปัญหา/อุปสรรค

• แนวทางการแก้ไข

ลงชื่อ..............................................ผู้บันทึก

**ความเห็นของผู้บริหารสถานศึกษาหรือผู้ที่ได้รับมอบหมาย**

ข้อเสนอแนะ

ลงชื่อ................................................

(................................................)

ตำแหน่ง.................................................

**แบบบันทึกหลังแผนการจัดการเรียนรู้**